b'\n_START_ARTICLE_\nVizille\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Daufineji ob reki Romanche, 15 km jugovzhodno od Grenobla.\n_START_SECTION_\nZgodovina\n_START_PARAGRAPH_\nOzemlje ob\xc4\x8dine je v predrimskem \xc4\x8dasu naseljevalo galsko pleme Alobrogov. Tod je stala utrjena naselbina Oppidum Antiquum, ki jo je po rimskem zavojevanju zamenjala voja\xc5\xa1ka postojanka ob rimski cesti Castra Vigiliae._NEWLINE_21. julija 1788 je bil v kraju, slede\xc4\x8d tako imenovanemu dnevu opek, to je revolucionarnemu uporu me\xc5\xa1\xc4\x8danov Grenobla proti kraljevi vojski (7. junija), sklican Zbor pod okriljem bur\xc5\xbeoazije in pravnikov iz obmo\xc4\x8dja Grenobla, na katerem se je sre\xc4\x8dalo ve\xc4\x8dje \xc5\xa1tevilo zastopnikov cerkve, plemi\xc5\xa1tva in tretjega stanu. Zbor je zahteval sre\xc4\x8danje Generalnega stanu, na katerem bi se glasovalo po \xc5\xa1tevilu glasov vsakega posameznika in ne zgolj po pogledih treh stanov, z zahtevami po zavrnitvi reform, zlasti dav\xc4\x8dne reforme s strani monarhije.\n_START_SECTION_\nUprava\n_START_PARAGRAPH_\nVizille je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Bri\xc3\xa9-et-Angonnes, Champagnier, Champ-sur-Drac, Chamrousse (del ozemlja), Jarrie, Laffrey, Montchaboud, Notre-Dame-de-Commiers, Notre-Dame-de-M\xc3\xa9sage, Saint-Barth\xc3\xa9lemy-de-S\xc3\xa9chilienne, Saint-Georges-de-Commiers, Saint-Jean-de-Vaulx, Saint-Pierre-de-M\xc3\xa9sage, S\xc3\xa9chilienne in Vaulnaveys-le-Haut z 28.325 prebivalci._NEWLINE_Kanton Vizille je sestavni del okro\xc5\xbeja Grenoble.'